Carolyn Vanstory - Stephanie Vanstory | Search People Directory | Intelius
People Lookup by Name - Carolyn Vanstory - Stephanie Vanstory
Vanstory, Carolyn — Vanstory, Stephanie SA’ner is wel in Duitsland gehelp, sê departement | Maroela Media
Die departement van internasionale betrekkinge en samewerking het Woensdag gesê hulle het kontak gemaak met ŉ Suid-Afrikaanse burger wat in Duitsland in nood verkeer, en gesê berigte dat die departement versuim het om te reageer, is misleidend.
Seth Baise, ŉ polisiereservis gebaseer in Johannesburg, beweer die departement het drie dae lank geneem voor hulle reageer het op sy versoek om hulp om sy ma, wat aanvanklik in Duitsland verdwyn het, huis toe te bring.
“Die departement is bewus van die saak wat op Sondag, 12 Augustus, deur mnr. Baise aangemeld is. Ons ambassade in Berlyn het Maandag direkte kontak gemaak met hom. Die nuusberig skep die indruk dat die departement nie op die saak reageer het nie,” aldus ŉ verklaring wat Woensdag uitgereik is.
“Die verklaring deur mnr. Baise wat deur Traveller24 gepubliseer is, is misleidend, aangesien dit blyk dat die departement nie op die klag reageer het nie. Die konsulêre diens is ten volle bewus van die tragiese voorval en het dadelik mnr. Baise bygestaan toe die saak onder ons aandag gebring is.”
Baise het gesê sy ma het nou ŉ geestelike ineenstorting beleef en hy het ŉ emosionele wipwarit gehad om dokters se verslae en magtiging van versekeraars te bekom om haar reis huis toe te reël.
Sy 73-jarige ma, Colleen Crossley, wat in Somerset-Wes in Kaapstad woon, is in Duitsland se lughawe in Frankfurt gevind toe sy doelloos rondgedwaal het. Sy het nie haar besittings of identiteitsdokumente gehad nie. Sy sou ŉ twee weke lange vakansie in Europa onderneem.
Die departement het bygevoeg Baise was al sedert Maandag direk in kontak met die konsulêre diens en die ambassade in Berlyn en die ambassade is in kontak met die plaaslike hospitaal. “Sodra me. Crossley gereed is om te reis, sal die ambassade bystand lewer om noodreisdokumente uit te reik.”
Paragraaf twee: “… die department het drie _____ lank geneem…”?
Phillip Bruwer · 3 maande gelede
Dagsê Sê Maar Net
Jammer vir die oorsig. Die berig is reeds gewysig.
Pop · 3 maande gelede
Hoekom is sy lleen in Duitsland om mee te begin. Bejaarde mense moet begin verstaan, ons is nie jonk nie en kan nie alleen rondtoer nie. Dis gek. Kinders pas asb julle ouers op.
Krewel · 3 maande gelede
Ek weet van 80-plussers wat die wêreld platreis. Enigiemand kan skielik verward raak. Ouderdom is in ons moderne samelewing feilik nooit meer ‘n faktor nie.
Freud · 3 maande gelede
Ag asseblief!! Ons is lankal verby 70 en was in een jaar in drie lands en dra nog ons eie tasse en rugsakke ook. Nie almal oor 70 is Oud voor hulle tyd en sit en hekel voor die TV nie!
Lekker lag ek nou · 3 maande gelede
Sê hulle oom Freud, sê hulle! #SienOomOpDieLughawe